Elokuvavuosi 2009

**Vuonna 2009 elokuvia** tuotettiin maailmassa noin 5&nbsp;360, mikä oli noin 100 vähemmän kuin edellisenä vuonna. Elokuvatuotannon suurvalta oli edelleen Intia, jossa sai ensi-iltansa 819 elokuvaa. Euroopan unionin alueella tuotiin ennätykselliset 1&nbsp;168 pitkää elokuvaa, mutta katsoituimmat elokuvat olivat silti yhdysvaltalaisia. Elokuvat tuottivat ennätyksellisesti sekä EU:ssa että Yhdysvalloissa. Vuoden katsotuin elokuva EU:ssa oli *[[Ice Age 3: Dinosaurusten aika]]* ja tuottoisin elokuva Yhdysvalloissa oli *[[Transformers: Kaatuneiden kosto]]*.

## Elokuva Euroopan unionissa
### Yleiskatsaus
Vuosi 2009 oli Euroopan unionissa ennätysmäinen niin määrällisesti kuin taloudellisestikin. EU:ssa tuotettiin 2009 noin 1&nbsp;168 pitkää fiktio- ja dokumenttielokuvaa eli enemmän kuin koskaan aikaisemmin. Kasvua edellisvuoteen oli 28 elokuvaa. Dokumenttielokuvien määrä pysyi ennallaan (281 elokuvaa), mutta fiktioelokuvien määrä kasvoi edellisvuoteen verrattuna 28&nbsp;% (887 elokuvaa). Nousu johtui pääasiassa Saksan elokuvatuotannon kasvusta, jonka ansiosta Saksasta tuli EU:n suurin elokuvien tuottajamaa.

Elokuvien lipputulot saavuttivat myös ennätyksen EU:ssa 6,27 miljardilla eurolla. Lipputuloja kasvatti ennen kaikkea 3D-menestyselokuvien kalliimmat lippujen hinnat. Elokuvien tuotto aleni alustavien tietojen mukaan vain Irlannissa ja Latviassa. Katsojia EU:ssa oli arviolta 981,1 miljoonaa (2008: 925,3 miljoonaa). Katsojamäärät vähenivät vain kuudessa EU-maassa. Suurilla hittielokuvilla oli hallitseva asema: 42 elokuvalla oli yli viisi miljoonaa katsojaa ja 100 suosituimmalla elokuvalla oli 75&nbsp;%:n markkinaosuus.

EU:ssa tuotettujen elokuvien markkinaosuus oli 26,7&nbsp;% (2008: 28,2&nbsp;%), mikä oli alhaisin osuus sitten vuoden 2005. Samalla yhdysvaltalaisten elokuvien osuus kasvoi 67,1&nbsp;%:iin. Kotimaisten elokuvien markkinaosuus nousi vain viidessä EU-maassa. Suurinta kasvu oli Ruotsissa, jossa Stieg Larssonin *Millennium*-trilogian ansiosta ruotsalaisten elokuvien markkinaosuus kasvoi 81,5&nbsp;%. Katsojamäärissä mitattuna suosituimmat EU-elokuvat tulivat Ranskasta, Saksasta ja Britanniasta.

Euroopan unionin katsotuimmat elokuvat olivat kuitenkin yhdysvaltalaisia. 20 katsotuimman elokuvan listalla on vain yksi kokonaan ei-yhdysvaltalainen elokuva: brittiläinen *[[Slummien miljonääri]]*. Katsotuin elokuva oli *[[Ice Age 3: Dinosaurusten aika]]*, jota seurasi brittiläis-yhdysvaltalainen *[[Harry Potter ja puoliverinen prinssi (elokuva)|Harry Potter ja puoliverinen prinssi]]*. *Harry Potterin* ja *Slummien miljonäärin* jälkeen katsotuin EU-elokuva oli ruotsalainen *[[Miehet jotka vihaavat naisia (elokuva)|Miehet jotka vihaavat naisia]]*.

### Katsotuimmat elokuvat Euroopan unionissa

### Elokuva Suomessa
#### Yleiskatsaus
Elokuvateattereissa Suomessa sai vuonna 2009 ensi-iltansa 174 elokuvaa. Valtaosa (106) näistä oli yhdysvaltalaisia. Toiseksi suurin maa oli Suomi 20 elokuvalla ja kolmantena Britannia 16 elokuvalla. Kaikkiaan elokuvateatterilevityksessä oli 418 elokuvaa. Elokuvien katsojatilastoissa yhdysvaltalaisilla elokuvilla oli hallitseva asema 67 %:lla. Eurooppalaiset elokuvat saavuttivat 17&nbsp;% katsojista ja suomalaiset 15&nbsp;%. Elokuvien lipputulojen jakauma oli lähes sama. Elokuvakäyntejä Suomessa oli 6,8 miljoonaa – 100&nbsp;000 vähemmän kuin 2008.

Elokuvateattereissa 20 katsotuimman elokuvan joukossa oli vain viisi ei-yhdysvaltalaista elokuvaa (mukaan lukien yhdysvaltalais-brittiläinen *Harry Potter ja puoliverinen prinssi*) ja ne olivat kaikki suomalaisia: *[[Rööperi (elokuva)|Rööperi]]*, *[[Haarautuvan rakkauden talo]]*, *[[Kielletty hedelmä (elokuva)|Kielletty hedelmä]]*, *[[Täällä Pohjantähden alla (vuoden 2009 elokuva)|Täällä Pohjantähden alla]]* ja *[[Postia pappi Jaakobille]]*. Katsotuin elokuva Suomen elokuvateattereissa oli *Ice Age 3: Dinosaurusten aika*.

Toisin kuin elokuvateattereissa suomalainen elokuva oli lyömätön televisiossa. Kymmenen katsotuimman elokuvan joukkoon ei mahtunut ainuttakaan täysin ulkomaista elokuvaa. Kärkikymmenikköön kuuluvat *[[Näkymätön Elina]]* ja *[[Georg Ots – rakkaani]]* olivat kumpikin yhteistuotantoa suomalaisten yhtiöiden kanssa. Myös suomalaisten lyhytelokuvien ja dokumenttielokuvien katsojamäärät televisiossa olivat huomattavan suuria.

Ulkomailla suomalainen elokuva menestyi tavallista paremmin. *Kielletty hedelmä* ja *Postia pappi Jaakobille* saivat kumpikin vuoden aikana kuusi palkintoa. Yhteensä suomalaiset elokuvat keräsivät 60 palkintoa. Suurin menestyjä oli kuitenkin *[[Niko – Lentäjän poika]]*, josta tuli kolmella miljoonalla katsojalla 23 maassa kaikkien aikojen katsotuin suomalainen elokuva.

#### Katsotuimmat elokuvat Suomessa

## Elokuva Pohjois-Amerikassa
### Yleiskatsaus
Vuosi 2009 oli Pohjois-Amerikan elokuvamarkkinoilla taloudellisesti hyvä vuosi. Elokuvien vuosituotto ylitti ensimmäisen kerran 10 miljardia dollaria. Lippuja myytiin 1,5 miljardia, mikä oli enemmän kuin edeltäneinä viitenä vuotena, mutta kuitenkin vähemmän kuin vuosituhannen alkuvuosina. Yhdysvaltalaisia ensi-iltaelokuvia oli 518, kun niitä vuonna 2008 oli 605.

Tuottoisimmille elokuville on tyypillistä erittäin suuri budjetti (valmistuskustannukset yli 200 miljoonaa dollaria, levitys- ja markkinointikulut noin 100 miljoonaa). Vuoden häviäjiin kuuluivat perinteiset elokuvatähdet: seitsemässä tuottoisimmassa elokuvassa ei ollut tunnettuja elokuvatähtiä. Poikkeuksiakin löytyi: *[[Kauhea kankkunen (elokuva)|Kauhea kankkunen]]* ja *[[Elämä pelissä]]* maksoivat vain noin 35 miljoonaa, mutta tuottivat hyvin. Ensimmäinen oli tuntemattomien näyttelijöiden tähdittämä elokuva ja jälkimmäinen Sandra Bullockin paluu parrasvaloihin.

### Tuottoisimmat elokuvat Yhdysvalloissa ja Kanadassa

## Elokuva Aasiassa
Aasian tärkeimmät elokuvamaat ovat Japani, Kiina, Etelä-Korea, Intia ja Kiinan tasavalta. Elokuvien tuotto kasvoi Aasian maissa pääasiassa yhdysvaltalaisten menestyselokuvien ansiosta. Samalla kotimaisten elokuvien markkinaosuus aleni lähes kaikkialla. Intia oli edelleen maailman elokuvatuotannon ykkönen, vaikka elokuvien määrä romahti 819 pitkää elokuvaan (1&nbsp;132 vuonna 2008).

Intia oli edelleen vuonna 2009 elokuvan suurvalta: 819 ensi-iltaelokuvaa teattereissa ja 2,9 miljardia katsojaa. Ensi-iltaelokuvien määrä romahti edellisen vuoden 1&nbsp;132 elokuvasta, koska elokuvatuottajien ja -levittäjien välinen kiista esti alkuvuodesta kahden kuukauden ajan kaikki uudet ensi-illat. Kiista sovittiin kesäkuussa ja sen jälkeen elokuvien tuotto jaettiin tasan tuottajien ja levittäjien kesken. Lisäksi Intian elokuva-alaa haittasivat sikainfluenssa ja piratismi. Kotimaisten elokuvien markkinaosuus oli noin 92&nbsp;% (perustuu vuoden 2008 tietoihin). Intiassa tuotettiin elokuvia 21 kielellä, ja suurimmat kielet olivat hindi (noin 20&nbsp;%), telugu (noin 17 %) ja tamili (noin 14&nbsp;%).

Kiinassa tuotettiin 456 elokuvaa vuonna 2009, mikä oli 50 enemmän kuin 2008. Teatteriensi-iltaan näistä ei päässyt kuitenkaan kuin noin 100. Katsojien lukumäärä nousi lievästi 217 miljoonaan. Elokuvien tuotto kasvoi kuitenkin peräti 44&nbsp;% 6,2 miljardiin renmibiin (noin 910 miljoonaa dollaria). Kotimaisten elokuvien markkinaosuus oli noin 57&nbsp;%, sillä kotimaista elokuvaa tukivat ulkomaisten elokuvien tuontirajoitukset: 20 elokuvaa, joista tuotantoyhtiö sai prosenttiosuuden voitoista, noin 30–40 elokuvaa levitettiin kiinteään hintaan ja lisäksi ulkomaisia elokuvia sai esittää enintään kolmanneksessa elokuvateattereista.

Kiinan tuottoisimpia elokuvia olivat yhdysvaltalaiset *[[2012 (elokuva)|2012]]* ja *[[Transformers: Kaatuneiden kosto]]*. Kolmannelle sijalle nousi kaikkien aikojen menestynein kiinalainen elokuva *[[Founding of a Republic]]*.

## Elokuva Afrikassa
Perinteisiä elokuvien tuotanto-, levitys- ja esitystapoja on Afrikassa vain Egyptissä, Etelä-Afrikassa ja Marokossa. Egyptissä ja Etelä-Afrikassa katsojia oli noin 26 miljoonaa kummassakin ja Marokossa noin kolme miljoonaa.

Egyptissä tuotettiin noin 35 elokuvaa, mutta se on silti arbiankielisen elokuvatuotannon keskus. Kotimaisten elokuvien katsojaosuus oli  noin 80&nbsp;%, sillä ulkomaisia elokuvia saa levittää vain kahdeksalla kopiolla. Suosituin egyptiläinen elokuva *[[Ramadan Mabrouk Abu Almaien…]]* sai noin 1,4 miljoonaa katsojaa, kun taas suosituimmalla ulkomaisella elokuvalla *[[Harry Potter ja puoliverinen prinssi (elokuva)|Harry Potter ja puoliverinen prinssi]]* oli vain noin 81&nbsp;000 katsojaa. Marokossa kotimaisten elokuvien markkinaosuus oli noin 15&nbsp;%, mutta kymmenen katsotuimman elokuvan joukossa oli neljä marokkolaista elokuvaa. Marokon katsotuin elokuva oli yhdysvaltalainen *[[Fast & Furious]]* (noin 413&nbsp;000 katsojaa) ja sitä seurasi kolme marokkolaista elokuvaa.

Muualla Afrikassa elokuvatuotannon pääasiallisina levityskanavina ovat VHS, DVD ja televisio. Ne tehdään tavallisesti pienellä budjetilla ja niiden levikki on suuri. Muille Afrikan maille esikuvana on toiminut Nigerian Nollywood, joka tuottaa vuosittain noin 1&nbsp;000 elokuvaa.

## Tapahtumia
### Tammikuu
*22. tammikuuta – Vuoden 2008 Oscar-ehdokkuudet julkistettiin. *[[Benjamin Buttonin uskomaton elämä]]* sai 13 ehdokkuutta ja *[[Slummien miljonääri]]* 10.
*30. tammikuuta – Vuoden 2008 animaatioelokuvien Annie-gaalassa Kung Fu Panda keräsi kymmenen palkintoa (myös parhaimman elokuvan palkinnon).
*31. tammikuuta – Directors Guild of America antoi vuoden 2008 parhaan ohjaajan palkinnon Danny Boylelle (*[[Slummien miljonääri]]*)

### Helmikuu
*5.–15. helmikuuta – Berliinin elokuvajuhlat
*22. helmikuuta – Oscar-palkinnot jaettiin 81. kerran. *[[Slummien miljonääri]]* voitti 8 palkintoa.

### Maaliskuu
*11. maaliskuuta – Akademie des Österreichischen Films ("Itävaltaisen elokuvan akatemia") perustettiin.

### Toukokuu
*13.–24. toukokuuta – Cannesin elokuvajuhlat järjestettiin 62. kerran. 

### Kesäkuu
*31. tammikuuta – Espanjalainen ohjaaja ja käsikirjoittaja Álex de la Iglesia valittiin Espanjan elokuva-akatemian presidentiksi.

## Elokuvapalkinnot
### Golden Globe-, BAFTA- ja Oscar-palkinnot vuoden 2009 elokuville

### [[Jussi-palkinnot 2010|Jussi-palkinnot vuoden 2009 elokuville]]

### Muita elokuvapalkintoja

### Elokuvajuhlien palkinnot
#### [[Berliinin elokuvajuhlat]] 5.–15. helmikuuta 2009
* Kultainen karhu (paras elokuva): *[[La teta asustada]]* – Ohjaus: Claudia Llosa)
*Hopeinen karhu:
** Tuomariston suuri palkinto: *[[Gigante]]* (ohjaus: Adrián Biniez) ja Alle anderen (ohjaus: Maren Ade)
** Paras ohjaus: Asghar Farhadi *([[Darbārehye Elly]])*
** Paras miespääosa: Sotigui Kouyaté (*[[London River]]*)
** Paras naispääosa: Birgit Minichmayr (*[[Alle Anderen]]*)

#### [[Cannesin elokuvajuhlat]] 13.–24. toukokuuta 2009
* Kultainen palmu: *[[Valkoinen nauha]]* (ohjaus: Michael Haneke)
* Grand Prix du Jury: *[[Profeetta (elokuva)|Profeetta]]* (ohjaus: Jacques Audiard)
* Paras ohjaus: Brillante Mendoza (*[[Kinatay]]*)
* Paras miespääosa: Christoph Waltz (*[[Kunniattomat paskiaiset]]*)
* Paras naispääosa: Charlotte Gainsbourg (*[[Antichrist (elokuva)|Antichrist]]*) 

#### [[Venetsian elokuvajuhlat]] 2.–12. syyskuuta 2009
* Kultainen leijona: *[[Libanon (vuoden 2009 elokuva) |Libanon]]* (ohjaus: Samuel Maoz)
* Hopeinen leijona – paras ohjaus: Shirin Neshat *([[Zanan bedun-e mardan]])*
* Tuomariston erikoispalkinto: *[[Soul Kitchen]]* (ohjaus: Fatih Akın)
* Coppa Volpi – miespääosa: Colin Firth (*[[A Single Man]]*)
* Coppa Volpi – naispääosa: Xenia Rappoport (*[[La doppia ora]]*) 

## Ensi-iltoja

* *[[3 Idiots]]*
* *[[17 Again]]*
* *[[500 Days of Summer]]*
* *[[Aavikon kukka]]*
* *[[Against the Dark]]*
* *[[Alvin ja pikkuoravat 2]]*
* *[[Antichrist (elokuva)|Antichrist]]*
* *[[Arya 2]]
* *Avatar*
* *Bitch Slap*
* *Bodyguards and Assassins*
* *The Box*
* *Brothers*
* *Bronson*
* *The Brothers Bloom*
* *Brüno*
* *Chéri*
* *Coco avant Chanel*
* *Coco Chanel & Igor Stravinsky*
* *Crazy Heart*
* *Damage*
* *A Dangerous Man*
* *District 9*
* *Dragonball Evolution*
* *Ed, Edd n Eddy’s Big Picture Show*
* *Ei nimeä*
* *Enkelit ja demonit*
* *Epäilyksen varjossa*
* *Fame*
* *Funny People*
* *Haarautuvan rakkauden talo*
* *Halloween II*
* *Harry Brown*
* *Harry Potter ja puoliverinen prinssi*
* *The Haunting in Connecticut*
* *High Kick Girl!*
* *Hääkuvaaja*
* *I Love You Phillip Morris*
* *Ice Age 3 – Dinosaurusten aika*
* *The Imaginarium of Doctor Parnassus*
* *The International*
* *Iron Maiden: Flight 666*
* *Julie & Julia*
* *Kaappaus metrossa – Pelham 1 2 3*
* *Kansakunnan olohuone*
* *Kohti uutta*
* *Kotkanpyytäjän poika*
* *Kreivitär*
* *Lainkuuliainen kansalainen*
* *Lesbovampyyrien tappajat*
* *The Limits of Control*
* *Looking for Eric*
* *Magadheera*
* *Magneettimies*
* *Mal día para pescar*
* *Mammutti*
* *Merirosvoradio*
* *Miehet jotka vihaavat naisia*
* *Morsianten sota*
* *Nine*
* *Ninja*
* *Nuori Victoria*
* *Oceans*
* *Odottamaton ehdotus*
* *Oma taivas*
* *Ottolapsi*
* *Paha poliisi – määräsatama New Orleans*
* *Pelimiehen painajainen*
* *Pientä säätöä*
* *Pihalla*
* *Pilvilinna joka romahti*
* *Planeetta 51*
* *Postia pappi Jaakobille*
* *Public Enemies*
* *Rajattu maa*
* *Ruslan*
* *Saiturin joulu*
* *Sherlock Holmes*
* *Skavabölen pojat*
* *State of Play*
* *Summer Wars*
* *Särkyneet syleilyt*
* *Taking Chance*
* *Terminator – Pelastus*
* *Tie*
* *Transformers: Kaatuneiden kosto*
* *Twilight – Uusikuu*
* *Tyttö joka leikki tulella*
* *Täynnä Tarmoa*
* *Täällä Pohjantähden alla*
* *Vaaleanpunainen pantteri 2*
* *Up in the Air*
* *Viimeinen asema*
* *Vuohia tuijottavat miehet*
* *Väärät juuret*
* *Youth in Revolt*
* *Yön kirkas tähti*
* *X-Men Origins: Wolverine

## Kuolleita

## Lähteet
*

### Viitteet

## Aiheesta muualla
*